|  |  |
| --- | --- |
| ΣΥΛΛΟΓΟΣ Εκπαιδευτικών Π.Ε. ΑΝ. Αττικής «Ο ΣΩΚΡΑΤΗΣ» | Αχαρνές: 06/06/2021 |
| Kάχι Καχιασβίλι 6 Ολυμπιακό χωριό Αχαρνές Πληροφορίες : Παπαγιαννόπουλος Αποστόλης Τηλέφωνο : 6978896216 [http://syllogos-socratis.gr/](http://syllogos-sokratis.gr/) mail: [sokratis.syllogos@gmail.com](mailto:sokratis.syllogos@gmail.com) Face book: Σύλλογος Εκπαιδευτικών Σωκράτης YouTube: ΣΥΛΛΟΓΟΣ ΣΩΚΡΑΤΗΣ | Προς: Εκπαιδευτικούς, ΔΟΕ, Μ.Μ.Ε |

**Τέσσερα χρόνια από τον άδικο χαμό του μαθητή μας Μάριου**

**Κανένα μέτρο από την πολιτεία**

Συναδέλφισσες, συνάδελφοι, αγαπητοί γονείς

Συμπληρώνονται τέσσερα χρόνια από τον άδικο χαμό του μικρού μαθητή μας Μάριου από σφαίρα στην αυλή του σχολείου του, και οι αιτίες που προκαλούν την παραβατικότητα και την «γκετοποίηση» της περιοχής παραμένουν στο ακέραιο. Τα συμφέροντα που σχετίζονται με τη διακίνηση ναρκωτικών και το λαθρεμπόριο, και που δεν έχουν να κάνουν με συγκεκριμένη φυλή ή κατηγορία πληθυσμού, αλλά με διασυνδέσεις του αστικού κράτους, οδηγούν στο να χάνονται ανθρώπινες ζωές στον βωμό των τεράστιων κερδών. Το γεγονός αυτό σε συνδυασμό με την ανεργία, τη φτώχεια, καθώς και την έλλειψη χώρων πολιτισμού και άθλησης, τις τραγικές ελλείψεις στα σχολεία, το ελλιπές δίκτυο συγκοινωνιών κ.α. οδηγεί στην πλήρη υποβάθμιση της περιοχής και σε φαινόμενα απομόνωσης κοινωνικών ομάδων και εγκληματικότητας.

Τεράστιες οι ευθύνες όλων των κυβερνήσεων και όλων των δημοτικών αρχών Μενιδίου.

Ο σύλλογος «Σωκράτης» πάλεψε και συνεχίζει να παλεύει μαζί με σωματεία και φορείς της περιοχής για να αντιμετωπιστεί το πρόβλημα «στη ρίζα του», για να εξαλειφθούν οι αιτίες που γενούν την εγκληματικότητα και τις παραβατικές συμπεριφορές.

**Οι εργαζόμενοι, οι άνεργοι, η νεολαία χρειάζεται να πάρουν την υπόθεση στα χέρια τους.** Να αντιπαλέψουν το σύνολο της πολιτικής που γεννάει φτώχεια, ανεργία, εξαθλίωση και υποβαθμίζει την περιοχή μας.

**Ο Σύλλογός μας στη μνήμη αυτού του αθώου παιδιού καλεί τη Δευτέρα / Τρίτη, 7/8 Ιουνίου τους εκπαιδευτικούς να πραγματοποιήσουν δράσεις (ενός λεπτού σιγή, διάβασμα της ανακοίνωσης του Συλλόγου, ζωγραφική κ.ά.) με τους μαθητές τους και να μιλήσουν για τους κινδύνους που πρέπει να αποφεύγουν και για τις αιτίες που γεννούν την παραβατικότητα.**

**Για το Διοικητικό Συμβούλιο**

**Ο ΠΡΟΕΔΡΟΣ H ΓΡΑΜΜΑΤΕΑΣ**

**ΑΠΟΣΤΟΛΗΣ ΠΑΠΑΓΙΑΝΝΟΠΟΥΛΟΣ ΔΕΣΠΟΙΝΑ ΧΟΥΤΑ**